Ilinoi do të strehojë të burgosurit e Guantanamos
Ky do të jetë një hap i rëndësishëm drejt mbylljes së burgut në Guantanamo, që presidenti Obama premtoi se do ta realizonte brenda viti
Kur u ndërtua në vitin 2001, Qendra Thomson e Burgimit në perëndim të Illinoit presupozohej të strehonte kriminelët më të rrezikshëm. Por ai ka qënë në pjesën më të madhe bosh ndërkohë që Illinoi ra në krizë financiare. Xhonathan Uitni është publicist i gazetës rajonale Carroll County Review. Shitja e mundshme e burgut Thomson hedh dritë mbi fshatin me gati 600 banorë përgjatë lumit Mississippi. Ndërtesa do të strehojë të dyshuarit si terroristë që mbahen në Guantanamo. Duke folur me gazetarët, zëdhënësi i Shtëpisë së Bardhë Robert Gibs tha se transferimi i të ndaluarve të Guantanamos në Shtetet e Bashkuara do t’i sjellë ata një hap më pranë drejtësisë dhe siguria nuk do të preket. Ky burg u ndërtua si një qendër e sigurisë së lartë por kryetari i fshatit Xheri Hebeler i kupton shqetësimet që vijnë nga strehimi i terroristëve aty. Megjithatë zoti Hebeler e sheh burgun si një mundësi për të frenuar rënien ekonomike në këtë zonë. Por botuesi i gazetës, Uitni thekson se kur qeveria federale të marrë burgun nën kontroll, banorët do të kenë pak zë për të vendosur se kush do të sillet aty. Të ndaluarit e Guantanamos nuk janë i vetmi shqetësim. Anëtarë republikanë të Kongresit e kanë kundërshtuar transferimin e të ndaluarve të Guantanamos në Illinoi. Në fillim të vitit, Kongresi miratoi një ligj që i ndalon të burgosurit e Guantanamos të sillen në Shtetet e Bashkuara përveç gjykimit. Mbetet që ky kufizim të hiqet në mënyrë që të përparohet me planet e tjera. //ad//